cyanic-selkie/wikianc huggingface dataset:
Lauri Nissinen
Talvi- ja jatkosota
alkaessa Nissinen kuului edelleen Lentolaivue 24:ään, joka oli vastaanottanut kalustokseen Brewster-hävittäjäkoneet. Käytyään reserviupseerikoulun Nissinen ylennettiin vänrikiksi 30. maaliskuuta 1942. Nissinen hakeutui oppilaaksi Maasotakouluun ja sen käytyään hänet ylennettiin luutnantiksi 26. maaliskuuta 1943. Nissinen saavutti Brewster-koneilla lentäessään 22 ilmavoittoa. Lentolaivue 24 sai kalustokseen huhtikuussa 1944 Messerschmitt Bf 109 -koneet, joilla lentueen päällikkönä toiminut Nissinen ehti saavuttaa seitsemän ilmavoittoa. alt=|pienoiskuva|283x283px|Rouva Nissinen laskee seppeleensä miehensä hautajaisissa 13. heinäkuuta 1944. Nissinen kaatui taistelulennolla Karjalankannaksen Kaukjärvellä 17. kesäkuuta 1944, kun luutnantti Urho Sarjamon ohjauskyvyttömäksi ammuttu Messerschmitt putosi hänen koneensa päälle molempien syöksyessä maahan. Vanhempi luutnantti Dimitri Jarmakov ampui Sarjamon koneesta toisen siiven irti, ja aiheutti sen, että Sarjamon kone putosi Nissisen päälle pilven lävitse. Paikalle lähetetty sotilaspastori löysi Nissisen Mannerheim-ristin hänen ruumiinsa luota. Nissisen ruumis lähetettiin kohti kotiseutua, mutta juna ja sen kuljettamat vainajat tuhoutuivat vihollisen ilmapommituksessa.
Mannerheim-ristin perustelut
''Kerran tapasi vänrikki Nissinen etsintälennolla ollessaan vihollisen tiedustelukoneen, jota ryhtyi ahdistamaan, mutta saikin yllätyksellisesti kimppuunsa 2 vihollisen hävittäjää. Tästä vänrikki Nissinen ei hämääntynyt vaan siekailematta ryhtyi taisteluun hävittäjiä vastaan ja tuhosi molemmat.'' alt=|vasen|pienoiskuva|Lauri Nissinen [[Lentorykmentti 3|3. Lentorykmentin laivue 24:n Brewsterin ohjaimissa Immolassa syyskuussa 1941. ]] Seuraavana päivänä osallistui vänrikki Nissinen suureen ilmataisteluun lukumääräisesti voimakkaampaa vihollista vastaan ja sitkeän sekä rohkeutta kysyvän taistelun jälkeen onnistui hänen ampua alas ensiksi 1 vihollishävittäjä ja sen jälkeen pitkän, sisukkaan takaa-ajon jälkeen tuhosi hän toisen vihollishävittäjän.
12.7.41, 19.7.41, 1.8.41 ja 5.8.41 käydyissä rajuissa ilmataisteluissa ampui vänrikki Nissinen kussakin taistelussa alas yhden vihollishävittäjän.
''7.4.42 T:järven–R:järven [Tiiksjärvi–Rukajärvi] suunnassa käydyssä ilmataistelussa, johon vihollisen puolelta osallistui 18 hävittäjä- ja 17 pommituskonetta ollen näin suomalaisiin hävittäjäkoneisiin nähden 3-kertainen ylivoima, ampui vänrikki Nissinen henkilökohtaisesti alas 3 vihollishävittäjää. Ensimmäisen vihollishävittäjän sirpaleet vaurioittivat vänrikki Nissisen konetta. Tästä huolimatta vänrikki Nissinen jatkoi erittäin sisukkaasti ja esimerkillistä taitoa osoittaen voitokasta ilmataistelua.''
Operaatio Capri
Operaatio Capri oli saksalaisten toisen maailmansodan aikana 6. maaliskuuta 1943 suorittama vastahyökkäys Medeninessä, Tunisiassa. Saksalaiset yrittivät viivyttää liittoutuneiden hyökkäystä Mareth-linjalle. Hyökkäyksellä ei kuitenkaan ollut suurta vaikutusta ja se keskeytettiin.
Bruno Conti
Bruno Conti (s. 13. maaliskuuta 1955 Nettuno, Italia) on italialainen jalkapalloilija ja jalkapallovalmentaja.
Italian kentillä Conti pelasi AS Romassa 1973–1990 voittaen Italian mestaruuden 1983 ja Italian Cupin neljästi.
Euroopan ihmisoikeustuomioistuin
Suomea koskevat tuomiot
Suomi on aikaisemmin saanut EIT:ltä suhteellisen paljon langettavia päätöksiä. Suomi sai vuosien 1994−2008 välillä EIT:ltä 74 langettavaa päätöstä, mikä on enemmän kuin muut Pohjoismaat olivat saaneet samana aikana yhteensä. Vielä 2000-luvun alkuvuosina langettavia päätöksiä oli vuodessa keskimäärin joitakin kymmeniä. Suomi sai EIT:ltä tuomioita etenkin Euroopan ihmisoikeussopimuksen 6 artiklan (Oikeus oikeudenmukaiseen oikeudenkäyntiin), 8 artiklan (Oikeus nauttia yksityis- ja perhe-elämän kunnioitusta) ja 10 artiklan (Sananvapaus) rikkomisista. Tilanne on nyttemmin olennaisesti muuttunut, ja langettavia päätöksiä on viime vuosina ollut vain 0-1 vuodessa.
Meksikon vallankumous
Vallankumousaika päättyy
Huerta ei saanut tilannetta hallintaansa, vaan epäjärjestys jatkui vuosien ajan. Pancho Villa riehui maan pohjoisosassa ja useat eri ryhmät taistelivat presidentin paikasta. Lopulta Venustiano Carranza anasti presidentin paikan vuonna 1915. Hän onnistui pysymään vallassa muutaman vuoden, mutta vuonna 1920 hänet kukisti hänen entinen liittolaisensa Álvaro Obregón, josta tuli maan vahva mies myös niiksi ajoiksi, jolloin hän ei ollut presidenttinä. Tämä lopetti levottomuudet, eivätkä ne alkaneet uudelleen huolimatta siitä, että Obregón murhattiin vuonna 1928. Tämän jälkeen PRI-puolue otti Meksikon tiukkaan hallintaan, ja vallankumous päättyi.
95 S 58–61
1990-luvulla singolle hankittiin uusi ampumatarvike joka paransi läpäisyä. Sen läpäisykyky oli 560 mm tasakoosteista panssariterästä. Tämä ontelokranaatti on varustettu vaunujen reaktiivipanssaroinnin läpäisyä helpottavalla kovalla kärjellä. thumb|Tähtäimen kuvio ja etäisyydenmittausviiva kaavamaisesti. Tähtäysmerkistö ja etäisyysmittausviiva eivät ole oikeassa mittakaavassa toisiinsa. Viivastoa käytetään asettamalla alin viiva kohteen alareunaan. Etäisyys luetaan asteikolta kohteen yläreunasta.
Pont Royal
Historia
Siltaa korjattiin vuosina 1859 ja 1939. Se on Ranskassa luokiteltu historialliseksi monumentiksi kuten myös kaksi vanhempaa siltaa.
Ӎ
Ääntäminen
Ӎ ääntyy kiltinänsaamessa soinnittomana bilabiaalisena nasaalina //.
Sleepy Hollow (kraatteri)
thumb|Sleepy Hollow thumb|Sleepy Hollow -kraatteri. Kuvassa näkyy myös laskeutujan pomppausjäljet hiekassa. Sleepy Hollow on matala hiekkapohjainen kraatteri Marsissa lähellä Nasan Spirit-luotaimen laskeutumispaikkaa. Kraatterin halkaisija on 9 metriä. Kraatteri on ennen ollut syvempi, mutta se on täyttynyt tuulen lennättämästä hiekasta. Mönkijää ei ajettu siihen, koska kraatterin hiekan pelättiin olevan upottavaa.
Adaúto Domingues
Adaúto Donizete Domingues (s. 20. toukokuuta 1961) on brasilialainen entinen yleisurheilija, joka kilpaili estejuoksussa, keskimatkojen juoksussa ja kestävyysjuoksussa. Hän voitti Pan-Amerikan kisoissa kolme ja Etelä-Amerikan-mestaruuskilpailuissa kahdeksan mitalia. Domingues osallistui olympialaisiin kerran, vuonna 1988. Tuolloin hän oli mukana 3 000 metrin estejuoksussa, jossa hän selviytyi välieriin saakka.
Samlink
Kyndrylin omistukseen Samlink siirtyi 1.2.2022. Yrityskauppa oli looginen jatkumo yhtiöiden pitkään kestäneelle yhteistyölle. Kyndryliä edeltävä IBM on kaupantekohetkellä ollut Samlinkin suurin ulkoinen toimittaja yli 13 vuoden ajan. Kyndryl irtautui IBM:stä omaksi yritykseksi 3.11.2021.
Holoseeni
Subboreaalinen kausi
Subboreaalinen kausi oli nykyistä kuivempi ja lämpimämpi kausi 5 660–2 400 vuotta sitten. Kauden alussa 3500–2000 eaa. oli keskimäärin kylmää ja esim. Afrikan mantereella tapahtui aavikoitumista. Noin 3500–3000 eaa. oli viileä ja kostea Pioran oskillaatio, jota jotkut tutkijat pitävät aiempaa viileämmän subboreaalikauden alkuna. Puiden kasvuraja aleni Alpeilla 100 metriä. Ilmasto kylmeni myös muualla maailmassa. Välimeren seutu ja Lähi-itä kuivuivat. Pioran kylmä piikki liittyi ehkä noin 3250 eaa. tapahtuneeseen tulivuorenpurkaukseen tai Auringon vaihteluihin.
Suomen maatalousmuseo Sarka
Suomen maatalousmuseo Sarka on Loimaalla Varsinais-Suomessa toimiva valtakunnallinen maatalouden vastuumuseo. Museo sijaitsee lähellä Turku–Tampere-valtatietä noin viisi kilometriä Loimaan keskustasta Turkuun päin.
Kaiser Wilhelm -instituutti
Kaiser Wilhelm -instituutti oli nimitys monille tiedeinstituuteille Saksassa ennen toista maailmansotaa. Instituutti yhdistettiin Max Planck -instituuttiin vuonna 1948.
Vianna da Motta
José Vianna da Motta (22. huhtikuuta 1868 São Tomé – 31. toukokuuta 1948 Lissabon) oli portugalilainen pianisti ja säveltäjä. Hän syntyi São Tomén saarella Afrikassa, mutta muutti jo lapsena perheensä mukana Lissaboniin, Portugaliin.
Opiskelu ja ura
Vianna da Motta sävelsi muun muassa A Pátria -sinfonian (1895). Hänen kunniakseen perustettiin vuonna 1956 Kansainvälinen Vianna da Motta -musiikkikilpailu.
Paavo Nuotio (urheilija)
Yhdistetyssä Nuotio saavutti 1928 olympiakatsastusten toisen sijan (Esko Järvinen voitti) ja parhaana suomalaisena neljännen sijan St. Moritzin talvikisoissa (Norjan kolmoisvoitto). Holmenkollenilla hän oli parhaimmillaan kolmas.
Jean-Claude Trichet
Yksityiselämä
Trichet meni naimisiin 22-vuotiaana diplomaattina ja kääntäjänä toimineen Aline Rybalkan kanssa. Rybalkan vanhemmat olivat Ukrainasta Ranskaan tulleita maahanmuuttajia. Heillä on kaksi poikaa: Pierre-Alexis Trichet (s. 1972), joka työskentelee johtajana viestintäyhtiö Orangella ja Jean-Nicholas Trichet (s. 1974), joka on muusikko ja tuottaja.
HMS Captain (1787)
Palvelus
Hylky nostettiin heinäkuussa 1813 ja romutettiin Plymouthissa.
Automaattinen roskienkeräys
Edut ja haitat
Monet virheet ohjelmissa liittyvät muistinhallintaan, esimerkiksi viittaaminen muistialueeseen joka on jo vapautettu tai viittaaminen muistialueeseen jota ei ole varattu. Molemmissa tapauksissa muistialue voi sisältää epävalidia dataa, joka voi aiheuttaa virhetoiminnon.
Viitelaskenta
Viitelaskennalla tehtävä roskienkeruu perustuu siihen, että jokaisella objektilla on laskuri, johon kirjoitetaan ylös, kuinka monta referenssiä objektilla on. Viitelaskentaa käyttäen roskat tunnistetaan referenssi määrän kautta, jolloin kerätään vain ne objektit joiden referenssimäärä on nolla. Objektin referenssi määrä kasvaa, kun objektiin luodaan referenssi ja laskee, kun kyseinen referenssi poistetaan. Objektista vapautetaan muisti, kun referenssimäärä laskee nollaan. Kuten manuaalisen muistinhallinnan kanssa, ja toisin kuin jäljittelevä roskienkeruun keräys, viitelaskennan roskienkeruussa objektit ovat tuhottu heti, kun niiden viimeinen referenssi poistetaan.
Mesopotamia
Maantiede ja ilmasto
thumb|400px|Mesopotamia nykyisen Lähi-idän kartassa vihreällä varjostuksella Koillisessa Mesopotamia rajoittuu Zagrosvuoriin ja kaakossa Arabian tasankoon. Alueella sijaitsevat nykyisin Irak sekä osia Iranista, Syyriasta ja Turkista. Mesopotamialle nimensä antaneet joet ovat Tigris ja Eufrat, joiden laaksojen muodostamaa viljavaa aluetta kutsutaan hedelmälliseksi puolikuuksi.
Toinen vyöhyke kattaa Eufratin ja Tigrisin välisen tasangon aina Hitiin asti sekä lisäksi tasangon Tigrisistä itään. Tällä vyöhykkeellä ei sada yhtä paljon kuin ylempänä, joten etenkin eteläosissa maanviljely on osittain riippuvaista keinokastelusta. Sadot ovat hyviä, puuta, kiveä ja bitumia on jonkin verran, mutta metalleja ei lainkaan.
Kuparikausi
thumb|Nuolenpääkirjoituksella tehty kauppakirja Sumerista, 2600 eaa. Kuparikaudella noin 5900–3200 eaa. siirryttiin kuparisiin työkaluihin. Mesopotamian vanhin tunnettu kansa sumerit saapuivat idästä tai pohjoisesta 3000-luvulla eaa. ja ilmeisesti loivat niin sanotun Uruk-kulttuurin (n. 3500–3100 eaa.). Heidän kieltään ei ole osattu varmasti yhdistää mihinkään tunnettuun kieliperheeseen.
Kaupunkeja alkoi nousta etenkin Sumerissa, kuten Eridu, Uruk, Ur, Kiš, Nuzi, Lagaš, Nippur ja Girsu, sekä Elamissa Susa. Mesopotamiasta tuli muinaisen maailman kaupungistunein alue. Kaupungit alkoivat käydä keskenään kauppaa, mikä teki niistä hyvin vauraita. Pyörä keksittiin Sumerissa noin 3500 eaa. Sumerit kehittivät kirjoitustaidon noin 3200 eaa. Varhaisin kirjoitus oli kuvakirjoitusta, jossa kutakin sanaa vastasi kuva, piktogrammi. Kirjoitusta kutsutaan nuolenpääkirjoitukseksi, sillä kirjoitusvälineiden takia kirjoitusmerkit olivat kiilanmuotoisia. Ensimmäiset tekstit olivat vielä vain yksinkertaisia kuitteja, ja todellinen kirjoitus kehittyi vasta satoja vuosia myöhemmin. Alueen muut kansat omaksuivat sumerien kirjoitusjärjestelmän ja alkoivat käyttää sitä omien kieliensä kirjoittamiseen.
Koulutus ja uskonto
Eri kaupungit palvoivat eri jumalia pääjumalanaan. Varhaisin meidän tuntemamme alueen kulttuurikansa sumerilaiset palvoi muun muassa taivaan jumala An/Anua, ilman jumala Enliliä ja veden ja sateen jumalaa Enki/Ea:ta. Babylonialaiset palvoivat muita jumalia ennen Mardukia, assyrilaiset Assuria. Pahoja jumalia olivat muun muassa Nergal, Pazuzu ja Ereshkigal. Inanna eli babylonialaisittain Ishtar oli rakkauden jumala.
Oktjabrskajan metroasema (Kalužsko-Rižskaja)
Oktjabrskaja on yksi Moskovan metron asemista. Se avattiin 13. lokakuuta 1962.
Jugoslavian sosialistinen liittotasavalta
Välirikko Neuvostoliiton kanssa
Sodan jälkeen toimeenpantiin maauudistus, ei kuitenkaan Neuvostoliiton mallista kollektivisointia, vaan hallitus tuki pienviljelijäluokkaa ja korosti sen merkitystä teollisuustyöläisten rinnalla ja kustannuksellakin.
Rotunainen
Rotunainen on vuonna 1979 julkaistu Lea Lavenin kahdeksas albumi. Albumin julkaisi LP-levynä ja C-kasettina CBS Records Oy ja CD-levynä 1990-luvulla Sony Music Entertainment (Finland) Oy.
Lähtöjä
Lähtöjä palkittiin vuoden 2009 Oscar-gaalassa parhaan vieraskielisen elokuvan Oscarilla, vaikka kategorian ennakkosuosikkeina oli pidetty israelilaista Waltz with Bashiria ja ranskalaista Luokkaa.
Soundtrack
Elokuvan soundtrackin on säveltänyt Joe Hisaishi, joka tunnetaan muun muassa yhteistyöstään animaatio-ohjaaja Hayao Miyazakin kanssa. Elokuvan soundtrackin on tuottanut Universal Music ja se julkaistiin Japanissa 10. syyskuuta 2008.
Winha (moottoripyörä)
Winhojen valmistus alkoi loppuvuonna 1976. Pyörästä oli kaksi samanlaista mallia. Keltaista siviilimallia myytiin parikymmentä kappaletta. Puolustusvoimien käyttöön tarkoitettua vihreää mallia tilattiin tiettävästi 60 kappaletta. Yhteensä Winhoja ehdittiin valmistaa 60–70 kappaletta. Valmistus lopetettiin valmistajan konkurssin vuoksi.
Maryam
Marian suuran historiaa
Marian suuran viimeiset jakeet (91–98) löytyvät niin sanotusta Birminghamin käsikirjoituksesta, joka on Koraanin vanhin tunnettu käsikirjoitus. Se käsittää kaksi pergamenttisivua, joissa on katkelmia kolmesta suurasta. Mukana ovat jakeet 18:17–31, 19:91–98 ja 20:1–40. Katkelmat sisältävät varhaiskristillisiä tarinoita mukaan lukien kertomuksen luolaan nukkuneista unikeoista.
Emily Warren Roebling
Brooklyn Bridge
Brooklyn Bridgen avajaisissa 24. toukokuuta 1883 Warren Roebling kulki presidentti Chester A. Arthurin kanssa sillan yli. Kongressin jäsen Abram Hewitt mainitsi puheessaan Warren Roeblingin osuuden sillan rakentamisessa. Hän sanoi sillan olevan ”ikuinen monumentti naisen uhrautuvalle omistautumiselle ja hänen kyvykkyydelleen siihen korkeampaan koulutukseen, josta hänet niin pitkäksi aikaa on suljettu pois”, ja hänen mukaansa ”rouva Emily Warren Roeblingin nimi tullaan erottamattomasti liittämään kaikkiin ihailtaviin piirteisiin ihmisluonnossa ja rakentamistaidon maailmassa”. Warren Roeblingin nimi on ylimpänä sillan rakentajille omistetussa muistolaatassa, jossa on nimeltä mainittu hänen lisäkseen Washington ja John A. Roebling.
Mikkel Näkkäläjärvi
Mikkel Antte Iisakki Näkkäläjärvi (s. 19. kesäkuuta 1990 Inari) on suomalainen SDP:tä edustava poliitikko. Hän toimi Demarinuorten puheenjohtajana 2016–2020. Näkkäläjärvi on Rovaniemen kaupunginvaltuuston 2. varapuheenjohtaja. Keväästä 2020 hän on työskennellyt Palvelualojen ammattiliitto Pamin Pohjois-Suomen aluepäällikkönä. Koulutukseltaan Näkkäläjärvi on hallintotieteiden maisteri Lapin yliopistosta.
Poliittinen toiminta
Sosialidemokraattisten Nuorten puheenjohtajaksi hänet valittiin vuoden 2016 liittokokouksessa. Hänet valittiin jatkokaudelle 2018 liittokokouksessa. Vuoden 2020 liittokokouksessa Näkkäläjärvi ei hakenut enää jatkokautta.
Kuntavaaleissa 2017 Näkkäläjärvi valittiin ensikertalaisena Rovaniemen kaupunginvaltuustoon 335 äänellä. Kuntavaaleissa 2021 Näkkäläjärvi valittiin jatkokaudelle Rovaniemen kaupunginvaltuustoon 344 äänellä.
Yksityiselämä ja rikostuomiot
Näkkäläjärvi on kotoisin Inarista ja asuu Rovaniemellä puolisonsa ja kahden lapsensa kanssa. Hän on valmistunut Lapin yliopistosta hallintotieteiden maisteriksi. . Hän on opiskellut aikaisemmin kone- ja tuotantotekniikkaa Vaasassa. Näkkäläjärven isä on pohjoissaamelainen. Näkkäläjärvi on poronomistaja.
Bela Papp
Papp kuuluu Suomen taitoluistelumaajoukkueeseen. Vuoden 2011 MM-kilpailujen karsinnassa Bapp oli 20:s eikä edennyt varsinaiseen kilpailuun.
Keltalyijykerttu
Esiintyminen
Keltalyijykerttu elää Afrikan länsi- ja keskiosissa, Ugandasta länsirannikolle. Sen esiintymisalueen suuruus on noin 2,8 miljoonaa neliökilometriä. Sen kanta on elinvoimainen.
Hollannin Grand Prix 1962
Hollannin Grand Prix 1962 oli Formula 1 -sarjan osakilpailu, joka ajettiin 20. toukokuuta 1962 Zandvoortin radalla. Kilpailu oli kauden avauskilpailu, ja sen voitti Graham Hill.
La Traviata
La Traviata on Giuseppe Verdin säveltämä kolminäytöksinen ooppera, jonka libreton on kirjoittanut Francesco Maria Piave. Ooppera kantaesitettiin 6. maaliskuuta 1853 ja se on yksi kaikkien aikojen esitetyimmistä oopperoista.
Tapahtumapaikka ja -aika ja oopperan kesto
Kesto: I näytös 32’, II näytös 65’ ja III näytös 32’ Yhteensä n. 2h 10 min
Lyhyt juoniseloste
I näytös - Lokakuu
Kurtisaani Violettan salongissa juhlitaan, illan emäntä keskustelee vieraitten kanssa. Ystävykset Alfredo ja Gaston saapuvat yhdessä. Violetta saa kuulla Alfredon olevan rakastunut häneen. Violettan tuolloinen seuralainen paroni Douphol on mustasukkainen Alfredolle.
Pimeä energia
Havainnot
Vuonna 1998 kaksi tutkimusryhmää laski maailmankaikkeuden laajenemisnopeuden vaihtelut mittaamalla eri etäisyyksillä olevia Ia-tyypin supernovia. Tällaisten supernovien absoluuttinen magnitudi on aina sama, minkä ansiosta supernovan etäisyys on laskettavissa näennäisen magnitudin perusteella. Supernovan punasiirtymä osoittaa, millä nopeudella se etääntyy Maasta. Näiden tietojen perusteella voidaan laskea, millä nopeudella maailmankaikkeus on laajentunut supernovan räjähdyshetkellä. Tulokset osoittivat, että maailmankaikkeuden laajeneminen on alkanut kiihtyä 5–7 miljardia vuotta sitten. Vuonna 2006 Hubble-avaruusteleskoopilla tehdyt tutkimukset kaukaisista Ia-tyypin supernovista vahvistivat, että pimeän energian voimakkuus on pysynyt vakiona viimeisten yhdeksän miljardin vuoden ajan.
Young Filmmakers
Tv- ja elokuvakoulu Young Filmmakers on nuorille suunnattu avoin mediakoulu, joka toimii Helsingissä, Lahdessa, Porvoossa ja Loviisassa.
Luettelo Tuskan esiintyjistä
thumb|230px|[[Stratovarius Tuskassa 2007]] thumb|230px|Päälavan edusta Tuskassa [[2007]]
Perjantai 30. kesäkuuta 2023
Inferno -lava
Lauantai 1. heinäkuuta 2023
Telttalava
Inferno -lava
Perjantai 28. kesäkuuta 2019
Radio Rock -lava (päälava)
Inferno-lava
Sunnuntai 30. kesäkuuta 2019
Inferno-lava
Nimikirjoitussessiot, powered by Aku Ankka
Perjantai 29. kesäkuuta 2018
Helsinki-lava
Lauantai 30. kesäkuuta 2018
EMP-teltta (nimikirjoitussessiot)
Sunnuntai 2. heinäkuuta 2017
EMP-teltta (nimikirjoitussessiot)
Lauantai 2. heinäkuuta 2016
Helsinki-lava
Inferno-lava
Sunnuntai 3. heinäkuuta 2016
Helsinki-lava
Lauantai 27. kesäkuuta 2015
EMP-teltta (nimikirjoitussessiot)
Sunnuntai 28. kesäkuuta 2015
Radio Rock -lava (päälava)
Perjantai 2. heinäkuuta 2010
Dante's Highlight:
Lauantai 3. heinäkuuta 2010
Radio Rock -lava (päälava)
Dante's Highlight:
Lauantai 27. kesäkuuta 2009
Sue-lava
Sunnuntai 28. kesäkuuta 2009
Sue-lava
Perjantai 27. kesäkuuta 2008
Jatkoklubit
Nosturi:
Sunnuntai 29. kesäkuuta 2008
Radio Rock -lava (päälava)
Perjantai 29. kesäkuuta 2007
Radio Rock -lava (päälava)
Lauantai 1. heinäkuuta 2006
Jatkoklubit
Gloria:
Sunnuntai 2. heinäkuuta 2006
Radio City -lava (päälava)
Chesapeakelahdennoutaja
Alkuperä
Chesapeakelahdennoutajan jalostaminen aloitettiin 1800-luvulla Chesapeakenlahden alueella Yhdysvalloissa pienriistan talteen saamiseksi hankalassa säässä ja kylmässä vedessä. Rotua on aikoinaan käytetty metsästyksen lisäksi myös metsästyssaaliin suojelemiseen varkailta. Tästä syystä rotu on hyvin halukas suojelemaan omistajaansa ja tämän omaisuutta.
Jenni Janakka
Jenni Janakka (ent. Utriainen, s. 1986 Parkano ) on suomalainen kirjailija ja puhetaiteilija. Hän on Röyhkeyskoulun perustaja.
Ura
Janakka pitää Kaisa Merelän kanssa Himocast-nimistä podcastia, jossa puhutaan seksistä ja seksuaalisuudesta. Vuonna 2021 Janakka ja Merelä julkaisivat yhdessä Himokirjan, jossa he vastaavat kuulijoiden lähettämiin kysymyksiin.
Nono Söderberg
Arno Arvid ”Nono” Söderberg (s. 8. elokuuta 1945 Helsinki ) on suomalainen itseoppinut muusikko ja pedagogi, pääinstrumenttina sähkökitara. Hän on opiskellut musiikkitiedettä Helsingin yliopistossa. Söderberg on soittanut monissa 1960-luvun suosituissa popyhtyeissä, ja studiomuusikkona hänelle oli 2000-luvun alkuun mennessä kertynyt yli 3 500 levytystä. Hän on toiminut myös teatterimuusikkona ja opettanut sähkökitaran- ja yhtyesoittoa Sibelius-Akatemiassa, Teatterikorkeakoulussa, Oulunkylän pop- ja jazzopistossa, Metropolia-ammattikorkeakoulussa ja Sibelius-lukiossa.
Scotiabank Saddledome
thumb|right|Areena Albertan vuoden 2013 tulvien aikana. Scotiabank Saddledome, entiseltä nimeltään Pengrowth Saddledome, on urheiluhalli Albertan Calgaryssä. Hallin on suunnitellut arkkitehti Graham McCourt Architects. Katsojia mahtuu jääkiekko-otteluihin vajaa 19 300. Hallissa pelattiin vuoden 1988 talviolympialaisten jääkiekko-otteluita.
Merellä ja kotisatamassa
Merellä ja kotisatamassa on suomalaisen Eino Grönin studioalbumi vuodelta 1983.
Alavetelin vaakuna
Vaakunan on suunnitellut Gustaf von Numers, ja se vahvistettiin käyttöön 31. maaliskuuta 1958. Vaakunan selitys on ”punaisessa kentässä Mantovan risti kaateisen aurankärjen yläpuolella; molemmat kultaa”. Vaakuna muuttui epäviralliseksi kotiseutuvaakunaksi Alavetelin liityttyä Kruunupyyhyn 1969.
Diskreetti kosinimuunnos
Ihmissilmän puutteellista havainnointikykyä käytetään hyväksi DCT-menetelmässä (Discrete Cosine Transform) eli diskreetissä kosinimuunnoksessa. Diskreetti kosinimuunnos on häviöllinen pakkausalgoritmi, jonka avulla kuvasta voidaan karsia ylimääräistä informaatiota. Videokuvaa pakattaessa käytetään kaksiulotteista muunnosta, joissa muuttujina ovat korkeus- ja leveyskoordinaatit. Kullekin 8*8 pikselin perusyksikölle lasketaan DCT-kertoimet ja kuvalohko esitetään näistä kertoimista koostuvana matriisina. Koska ihmissilmä ei erota tarkasti pieniä värin muutoksia, voidaan eri kuvalohkoja koodata samalla väriarvolla ja korvata kertoimia keskiarvoilla. Menetelmää käytetään lähes kaikissa häviöllisissä kuvanpakkausmenetelmissä kuten JPEG, Motion JPEG, Digital Video (DV) ja MPEG. Lopuksi kertoimet järjestellään sopivaan järjestykseen häviötöntä pakkausta, esimerkiksi Huffmanin koodausta varten.
Oskar Kokoschka
Kokoschkalla oli intohimoinen ja ajoittain myrskyisä suhde Alma Mahleriin. Hänen myöhemmässä tuotannossaan on impressionismin piirteitä. Hän oli myös tunnustettu kirjailija ja julkaisi muun muassa muistelmansa. Kokoschkalle myönnettiin Erasmus-palkinto vuonna 1960. Hän kuoli Sveitsissä vuonna 1980.
Seppo Lampela
2009–2010
22. maaliskuuta 2010 Lampela julkaisi Paskasheriffin paluu -nimisen EP:n. EP:llä hän käytti jälleen nimeä Steen1 ja se julkaistiin muiden EP:iden tavoin omakustanteena.
2011–2012
Rap-artisti Retale kertoi hip hop -sivusto Redrum-187:n videohaastattelussa, että hän ja Lampela aikovat julkaista yhteislevyn.
Somme
Somme on Sommejoen mukaan nimetty Ranskan departementti numero 80. Se sijaitsee Englannin kanaalin rannikolla Pohjois-Ranskassa Picardien hallintoalueella. Departementti on pinta-alaltaan 6 170 neliökilometriä ja asukasluvultaan 571 211 (vuonna 2011). Sen pääkaupunki on Amiens. Somme on jaettu edelleen neljään arrondissementtiin, 46 kantoniin ja 783 kuntaan.
Ranville
thumb|250px|Ranvillen kirkko Ranville on kunta Calvadosin departementissa Basse-Normandien hallintoalueella Ranskassa. Kunnassa oli 1 896 asukasta vuoden 1999 väestönlaskennassa. Ranvillen pinta-ala on kahdeksan neliökilometriä.
Hyperglykemia
Hyperglykemia tarkoittaa epänormaalin korkeaa verensokeria. Ihmisillä hyperglykemiana voidaan pitää tilaa, jossa veriplasman glukoosipitoisuus on vähintään 8 tunnin paaston jälkeen yli 7 millimoolia per litra plasmaa (mmol/l tai mM) eli yli 126 milligrammaa per desilitra. Kyse on myös hyperglykemiasta, jos plasman glukoosipitoisuus on satunnaisena hetkenä mitattuna yli 11,1 mmol/l (yli 200 mg/dl). Lapsilla ja aikuisilla ihmisillä normaali veriplasman glukoosipitoisuus on noin 3,5–5,5 mmol/l (63–100 mg/dl). Vastasyntyneillä vaihtelu voi ensimmäisen syntymän jälkeisen 72 tunnin aikana olla suurempaa, ja normaalit pitoisuudet noin 1,4–6,2 mmol/l (25–112 mg/dl). Terveillä aikuisilla heti ruokailun jälkeen pitoisuus voi olla 7–8 mmol/l (126–144 mg/dl), muttei normaalisti yli 10 mmol/l (180 mg/dl).
Visayanpartasika
Visayanpartasika eli cebunsika (Sus cebifrons) on äärimmäisen uhanalainen sikojen heimoon kuuluva sorkkaeläin.
Viron päähallintopiiri
thumb|right|250px|Ostlandin valtakunnankomissariaatin hallinnollinen jako.
Emilio Nsue
Emilio Nsue López (s. 30. syyskuuta 1989 Palma, Espanja) on päiväntasaajanguinealainen jalkapalloilija. Hän edustaa englantilaista Middlesbroughia ja on pelipaikaltaan hyökkääjä.
Juli
thumb|300px|Juli vuonna 2015.
Salvation (televisiosarja)
Lokakuussa 2018 CBS tilasi 13-jakson mittaisen toisen tuotantokauden sarjalle. CBS kertoi marraskuussa 2018 sarjan jäävän kahden kauden mittaiseksi.
Niemen tehtaat
Yritys on toiminut saman perheen omistuksessa vuodesta 1898, nyt neljännessä polvessa. Toiminnan aloitti torpassaan Wilho Niemi valmistamalla pääasiassa piippuja, nappeja sekä riippumattojen ja verkkokassien puuosia. Pian valikoima laajeni lasten huonekaluihin, keinu­hevosiin ja keinu­tuoleihin. Tämän myötä yritys siirtyi 1900-luvun alussa isompiin tiloihin Tyrväänkylään.
1960- ja 1970-luku olivat kasvun ja uudistumisen aikaa. Silloin siirryttiin levymaateriaaleihin, panostettiin muotoiluun, uudistettiin konekantaa, rationalisoitiin toimintoja ja tuotiin markkinoille uusia tuotteita. 1981 mainetta niittivät Lahden asuntomessutalossa esillä ollut uutuussarja Arnica sekä Vuoden Huonekaluksi valittu Linea-eteiskalustesarja.
1986 yritys osti Suodenniemeltä sahan, jonka ympärille rakennettiin nykyinen kokopuukalusteita valmistava tehdas. Vammalan tehdas keskittyi pääasiassa levykalusteisiin. 1990-luvulla lisääntyi yrityksen vienti ja samalla pyrittiin vastaamaan kotimaassa lisääntyvän tuonnin aiheuttamaan haasteeseen.
Suhdannevaihtelu
Yksi hallituksen harjoittaman talous- tai finanssipolitiikan tärkeimmistä tehtävistä talouskasvun edistämisen ohella on suhdannepolitiikka eli tasoittaa talouden suhdannevaihteluita muun muassa työllisyyden ja yritysten kannattavuuden turvaamiseksi. Se voi huonoina aikoina käyttää säästöjä tai ottaa velkaa rahoittaakseen työttömyyskorvauksia tai keventääkseen veroja, jolloin kysyntä kasvaa ja sen myötä tuotanto, ja hyvinä aikoina säästää ja leikata, jottei talous ylikuumenisi ja jotta syntyisi säästöjä pahan päivän varalle.
Suhdannevaihtelun hallinta
Taantumassa ihmisiä jää työttömiksi, jolloin he eivät tuota mitään ja menettävät palkkansa ja alkavat kuluttaa vähemmän, etenkin jos lainamarkkinat eivät toimi. Kun tuotantoa näin menee heikommin kaupaksi, yhä useampi työntekijä muuttuu tarpeettomaksi ja irtisanotaan. Pahimmillaan tästä voi syntyä paha kierre, kuten 1930-luvun lamassa. Jos valtio luo kysyntää maksamalla työttömyyskorvauksia, keventämällä verotusta, aloittamalla julkisia investointeja, esimerkiksi tienrakennusta, ja muilla keinoin, säästöillä tai jopa velaksi, se voi lyhentää ja lieventää taantumaa.
Lea Laven (albumi)
Lea Laven on vuonna 1987 julkaistu Lea Lavenin 14. albumi. Albumin on julkaissut LP-levynä ja C-kasettina Oy Bluebird Ab.
Viipurin taistelu (Suomen sisällissota)
Viipurin taistelu oli Suomen sisällissodan viimeinen suuri taistelu, joka käytiin Viipurin kaupungin hallinnasta 24.–29. huhtikuuta 1918 punakaartin ja valkoisten välillä. Taistelu päättyi valkoisten vallatessa Viipurin.
Viipurin saartaminen
Punaiset kukistivat 24. huhtikuuta maan alta aseisiin nousseen Viipurin suojeluskunnan, joka oli saanut hetkellisesti haltuunsa Patterinmäen. Suojeluskunta oli aloittanut hyökkäyksensä liian aikaisin ja joutui antautumaan punaisille.
Taistelu kaupungista
Noin tuhat punaista onnistui pakenemaan Viipurista huhtikuun 27. päivän iltana Viipurinlahden itärantaa pitkin Koiviston suuntaan. Seuraavana päivänä pakeni vielä pienempi joukko etelään. Yhteensä yli kaksi tuhatta punaista pakeni Nuoraan kautta Viipurin–Johanneksen rannikkomaantietä pitkin, eikä Nuoraassa ollut valkoisten varmistusosasto kestänyt raivokasta hyökkäystä. Punaiset pystyivät pitämään pakoreitin auki 29. päivään saakka, vaikka yksi pataljoona Vaasan rykmentistä lähetettiin 28. päivänä Nuoraaseen valkoisten avuksi. Osa heistä joutui Ausfeldin joukkojen vangiksi, mutta osa pääsi Venäjälle asti. Punaisten siviilien, haavoittuneiden ja venäläisten evakuointia Viipurista Pietariin jatkettiin lisäksi laivoilla huhtikuun 28. päivän aamuun saakka. Erään aluksen nimi oli Hector. Se kuljetti 28. päivän vastaisena yönä punaisten alempia johtajia ja virkailijoita sekä haavoittuneita. Matkalla se otti Tiurin saarelta kyytiinsä pari sataa venäläistä.
Varastonhoitaja
Varastopalvelujen koulutusohjelman suorittaneen tulee hallita varastoalan perustehtäviä käsin ja koneellisesti esimerkiksi trukkia ja automaattisia laitteita käyttäen. Hänen on myös osattava logistiisiin perusvalmiuksiin kuuluvia asioita, kuten tavaran varastointi, kuljetusasiakirjat, talous, kierrätys, varastokirjanpito sekä tietoverkot ja niiden tekniset sovellukset. Varastonhoitajan on tunnettava varastotalous ja sen vaikutus yrityksen talouteen. Hänen tulee myös tietää kansainvälisten materiaalivirtojen perustoiminnat.
Karvasmanteli
Elintarviketuotanto
Tavallisesti makeita siemeniä tuottavat tarhamantelit tuottavat satunnaisesti karvasmanteleita, joita ei voida paljain silmin erottaa. Näiden osuus on osapuilleen kaksi prosenttia ja terveyden kannalta merkityksetön.
Mike Westhues
Mike Westhues (oik. Michael Westhues, 22. tammikuuta 1949 – 17. helmikuuta 2013 ) oli yhdysvaltalainen Suomessa asunut laulaja, lauluntekijä ja kitaristi.
Westhues oli 1970-luvulla Suomessa asuessaan tiiviisti mukana suomalaisessa musiikkielämässä ja oli yhteistyössä muun muassa Wigwamin kanssa. Hän muutti kuitenkin Ruotsiin ja sitä kautta esiintymään eri puolilla Eurooppaa. 1970-luvun lopulla hän palasi poikansa ja suomalaisen vaimonsa kanssa Yhdysvaltoihin Indianapolisiin. 2004 hän muutti jälleen vaimonsa kanssa Suomeen ja levytti 2007 albumin Shades of Blue.
Palaeodictyoptera
Palaeodictyoptera on kivihiilikaudelta permikaudelle elänyt esihistoriallinen hyönteislahko. Ne kuuluvat fossiiliaineistossa varhaisimpiin siivekkäisiin hyönteisiin.
Piirteitä
Euroopasta, Aasiasta ja Pohjois-Amerikasta löytyneistä fossiileista on voitu määrittää useita satoja eri lajeja.
Katra
Ura
Katra lähti albumin julkaisun jälkeen Keski-Euroopan kiertueelle. Kesällä 2009 Katra esiintyi saksalaisen Summerbreeze-festivaalin päälavalla, jossa esiintyi myös mm. Opeth, Backyard babies, Amorphis ja Epica. Katra esiintyi myös Meksikossa Circo Voladorissa Theatre of Tragedyn jäähyväiskiertueella ja Wave Gotik Treffen festivaaleilla Saksassa.
Anu Kaipainen
Aune Helinä (Anu) Kaipainen, o.s. Mustonen (14. maaliskuuta 1933 Muolaa – 29. syyskuuta 2009 Helsinki ) oli suomalainen kirjailija.
Alexandra Engelhardt
Engelhardt on saavuttanut neljä EM-mitalia 51 kilogramman painoluokassa. Pekingin kesäolympialaisissa 2008 Engelhardt oli 14:s sarjassa 48 kg ja Lontoossa 2012 samassa painoluokassa yhdestoista.
Dolinin hiihtoprikaati
Prikaatin taistelut ja tuhoutuminen
Neuvostoliiton 9. armeijan taistelukertomuksen mukaan Dolinin hiihtoprikaati tuhoutui saamatta kunniaa. Neuvostojoukkojen liikkumista taistelualueella oli haitannut merkittävästi heidän käytössään olleet huonot kartat, jotka johtivat toistuviin harhautumisiin. Kartat olivat sodan alussa jopa mittakaavaa 1:420000, jossa siis yksi sentti vastasi 4,2:ta kilometriä. Suomalaiset arvioivat lähes 1800-miehisen hiihtoprikaatin kärsineen noin 1700 miehen tappiot useasta eri syystä. Suomalaisjoukkojen paremman maastonkäyttötaidon ohella hiihtoprikaatin tuhoutumiseen johti mm. sen ylimmän johdon kaatuminen jo 12. helmikuuta ja joukkojen oleminen sen jälkeen ilman yhtenäistä johtoa. Suomalaiset arvioivat myös jopa 40 asteeseen laskeneen pakkasen yhdistettynä neuvostojoukkojen huonoon aseiden huoltamiseen (rasvan poistamisen laiminlyöminen) johtaneen aseiden toimimattomuuteen. Tämän lisäksi jopa neuvostojoukkojen käyttämän, kylmiin olosuhteisiin suunnitellun, asun arvioitiin johtaneen osaltaan joukkojen tuhoutumiseen (asun pään suojaksi tarkoitettu huppu esti vartiossa olevia sotilaita kuulemasta suomalaisjoukkojen lähestymistä).
Shinji Ono
Shinji Ono (s. 27. syyskuuta 1979 ) on japanilainen jalkapalloilija, pelipaikaltaan keskikenttäpelaaja. Hän on 178 senttimetriä pitkä ja edustanut kotimaassaan muun muassa Urawa Red Diamondsia, Alankomaissa Feyenoord Rotterdamia, Saksassa VfL Bochumia ja Australiassa Western Sydney Wanderersia. Hänen juniorijoukkueisiinsa kuuluivat Imazawa Boys Soccer Club, Imazawa Jr. H.S. ja Shimizu Commercial High School.
Saatana (albumi)
Albumin vinyylipainos julkaistiin vuonna 2009 levymerkillä Kneel Before the Master's Throne.
Lehtihäntägekko
Lehtihäntägekko yltää luonnonsuojelujärjestö WWF:n mukaan maailman kymmenen eniten halutun eläinlajin listalle. Tämän matelijan kysyntä eläintenomistajien keskuudessa samoin kuin laiton salakauppa on kasvanut voimakkaasti 2010-luvun alussa. Laji on yhtä uhanalainen kuin valkohai. IUCN tosin luokittelee lajin elinvoimaiseksi.
J. J. Tikkanen
Elämä ja ura
Tikkanen valmistui ylioppilaaksi ruotsalaisesta normaalilyseosta 1876, filosofian kandidaatiksi 1880 ja lisensiaatiksi 1884. Hän teki opintomatkoja Eurooppaan ja opiskeli muun muassa Münchenin taideakatemiassa. Tikkasen väitöskirja Der malerische Styl Giottos valmistui vuonna 1884 ja otettiin Saksassa hyvin vastaan. Hänet nimitettiin estetiikan ja taidehistorian dosentiksi samana vuonna. Tikkanen toimi Helsingissä Aleksanterin yliopiston taidehistorian ylimääräisenä professorina 1897–1920 sekä varsinaisena professorina 1920–1926.
Paperintaittelun matematiikka
Eräät klassisista geometrian konstruktiotehtävistä, joita ei tunnetusti voida ratkaista harpilla ja viivoittimella, voidaan ratkaista paperitaitosten avulla. Tällaisia ovat esimerkiksi mielivaltaisen kuution tilavuuden kaksinkertaistaminen ja kulman jakaminen kolmeen osaan. Paperitaitosten avulla voidaan ratkaista jopa neljännen asteen yhtälöitä.
British Academy Film Awards 2014
Eniten ehdokkuuksia: Gravity (11) British Academy Film Awards 2014 oli järjestyksessään 67. BAFTA -palkintogaala, jossa jaettiin palkintoja vuoden 2013 elokuville. Gaala järjestettiin Royal Opera House-oopperatalossa Lontoossa 16. helmikuuta 2014. Gaalan juonsi jälleen Stephen Fry.
Babylonia
Kassiittien dynastia
Ensimmäinen merkittävä kassiittikuningas Agum II haki muun muassa Mardukin patsaan pois Babylonin ryöstäneiltä heettiläisiltä 24 vuotta heettiläisten ryöstöretken jälkeen. Noin 1500 eaa. kassiittien Babylonia ulottui Sipparin ja Hitin välistä hieman Urukista etelään. Samaan aikaan Mitanni oli laaja, sen pääkaupunki Wassukanni Harranin ja Tell Brakin välillä, Mitannin valtakunta ulottui Vanjärven leveysasteelle ja kaakkoiseen Turkkiin sekä Syyriaan ja Libanoniin. Kassiittien aikana Babylonilta ei yritetty ryöstää johtoasemaa niin kuin Sumerin aikoina johtavan kaupungin valta oli ollut lyhytikäinen. Kassiittiajalta tunnetaan erityisen paljon rajakiviä nimeltä kudurru.
Kashtiliash IV (n. 1232–1225 eaa.) joutui sotaan Assyrian kanssa. Assyrian julma valloittajakuningas Tukulti-Ninurta I 1244–1208 valloitti ja ryösti Babylonin. Assyrian valta Babyloniassa päättyi miltei heti Tukulti-Ninurtan kuoleman jälkeiseen valtataisteluun, kun Adadshumussur noin 1216 – noin 1187 nousi Babylonian valtaistuimelle, ja assyrialaiset yrittivät turhaan saada Babyloniaa valvontaansa. Melishipak (n. 1186–n. 1172) sijoitti Babylonian Elamin vastaiselle rajalle aatelistoa, joille antoi rajakiviä, kudurruja, muistoksi.
Isinin toinen dynastia
Babylonia ajautui hajaannuksen tilaan noin 1156 eaa. kassiittien perustaman valtakunnan kaaduttua. Monesta eri kaupungista tulleet dynastiat hallitsivat valtakuntaa, ja elamilaiset tekivät tiheästi sotaretkiä maahan. Valtaan noussut Babylonian Isinin II dynastia (1160–1028 eaa. keskimmäinen kronologian mukaan; tunnettu myös Babylonian IV dynastiana tai Pashen dynastiana) hallitsi maata vaihtelevalla menestyksellä 1155–1025 eaa. taistellen muun muassa elamilaisia vastaan. Elamista hyökkäsi taas vahva kuningas, Shilhak-Inshushinak, joka eteni pohjois-Assyriaan asti. Ensimmäinen Isinin toisen dynastian kuningas oli elamilainen vasalli. Toinen hallitsija Ninurtanadinkum hyökkäsi Assyriaan ja haki sieltä Mardukin patsaan takaisin. Babylon oli kahden vihollismaan, Assyrian ja Elamin välissä.
Uus-Babylonia
Babylonian viimeinen kuningas oli haaveellisuuteen taipuvainen Nabu-na'id (Nabonidus) vuosina 556–539 eaa., jonka puolesta valtaa piti hänen varakuninkaansa Belsharutsur, jota Raamatussa sanotaan Belsassariksi. Akemenidi Kyyros II Suuren johtama Persia oli alkanut hiljalleen vallata Babylonin alueita tämän viimeisinä elinvuosina. Koska Nabunaid hylkäsi vanhat jumalat kuten Mardukin ja ryhtyi palvomaan Kuun jumalaa, papisto liittoutui Persian suurkuninkaan kanssa, joka valtasi Babylonian noin kuukauden taistelun jälkeen, joka käytiin Opisissa. Sippar ja Babylon antautuivat taisteluitta. Kyyros II oli hankkinut vallan Meediassa 549–546 eaa. ja julistautunut Persian kuninkaaksi. Babylonialaiset yrittivät kaapata vallan kaksi kertaa ennen Dareios I:n valtaan tuloa 522–521. Suuri väestökeskus Babylon kapinoi vielä Persian mahtia vastaan 521–514 eaa., esimerkiksi vielä kerran 482 eaa. Kserkses I:n aikana. Babylon oli merkittävä vielä Aleksanteri Suuren aikana, se oli kaupunki, jossa tämä kuoli 323 eaa. Babylonia hävitettiin näissä kapinoissa, ja se lakkasi olemasta asuttu vasta seleukidien aikoihin. Seleukos sai Babylonin kaupungin valtaansa 321 eaa., ja sen jälkeen kaupunki kreikkalaistui elintavoiltaan. Noin 64 eaa. Eufratista tuli Rooman valtakunnan ja Parthian raja, ja kauppatiet siirtyivät pois Eufratin laaksosta, ja kaupungista tuli merkityksetön. Kreikkalaisen historioitsija Strabonin käydessä kaupungissa ajanlaskun alun aikoihin kaupunki oli lähes autio.
Babylonian kulttuurista
Kuun jumala Sin oli babylonialaisille tärkeä jumalolento. Kuunpalvonnan keskuksia olivat Ur ja Harran. Kuun jumalan uskottiin voivan aiheuttaa sairauksia. Sargonin tytär En-khedu-anna palveli temppelissä Sin-jumalan maallisena puolisona ja ylipappina. Kuun jumalan patsaiden päälle oli kiinnitetty kuunsirpin muotoinen koriste sirpin terät ylöspäin muistuttaen härän sarvia. Harranin temppelissä uhrattiin nautakarjaa, makeata väkijuomaa ja täydenkuun aikaan ihmisuhri. Kuun jumalalle mieluisia olivat pyöreäkasvoiset vaaleaveriköt. Vaaleita orjia sai pohjoisesta. Harran oli vilkas aasikaravaaniteiden risteyspaikka.
Souleuvre-en-Bocage
Souleuvre-en-Bocage on kunta Luoteis-Ranskassa Calvadosin departementissa Normandian alueella.
Willelmus Auvergnelainen
Elämä ja ajatukset
Guilelmus oli kuitenkin ensimmäisiä läntisiä filosofeja, joka alkoi sovittaa Aristoteleen ajattelua yhteen kristinuskon opetusten ja erityisesti Augustinuksen ajatusten kanssa. Aristoteleen teosten käännökset olivat tuohon aikaan kuitenkin hyvin huonoja ja täynnä arabialaisten kääntäjien tekemiä virheitä. Guilelmus halusi pelastaa Aristoteleen islamilaisilta oppineilta.
Marija Blagoveštšenskaja
Vuonna 1906 perhe muutti Pihkovasta Pietariin, jossa Blagoveštšenskaja tutustui Venäjän pääkaupungin kirjallisuuselämään ja suomalaiseen siirtokuntaan. Samana vuonna ilmestyi hänen ensimmäinen käännöksensä suomesta, Helmi Setälän Surun lapsi. Vuonna 1907 ilmestyi Topeliuksen Välskärin kertomuksia, vuonna 1908 Arvid Järnefeltin Maaemon lapsia ja vuonna 1910 Minna Canthin kertomus Lapsenpiika. 1910-luvulla Blagoveštšenskaja venäjänsi myös Juhani Ahon, Johannes Linnankosken ja Bertel Gripenbergin kertomuksia. Hänen käännöksensä muodostivat huomattavan osan Maksim Gorkin toimittamasta suomalaisen kirjallisuuden antologiasta vuonna 1917.
Ruotsalaisista kirjailijoista Blagoveštšenskajan suosikki oli Selma Lagerlöf, jonka kaksitoistaosaiset kootut teokset ilmestyivät venäjäksi vuosina 1909–1911. Parhaiten hänet tunnetaan norjalaisen Knut Hamsunin teosten venäjäntäjänä. Blagoveštšenskaja vieraili Norjassa vuonna 1909 ja julkaisi seuraavana vuonna laatimansa Hamsunin elämäkerran. Hän käänsi myös tanskalaisia kirjailijoita ja osallistui Henrik Pontoppidanin venäjänkielisten koottujen teosten valmisteluun.
Blagoveštšenskajan myöhemmistä elämänvaiheista ei ole tarkkaa tietoa. Vuonna 1920 hänet mainitaan Tukholmassa käyneen Neuvosto-Venäjän kauppavaltuuskunnan tulkkina. Kerrotaan, että Blagoveštšenskaja koulutti skandinaavisten kielten kääntäjiä vielä toisen maailmansodan jälkeen lähes yhdeksänkymmenen vuoden ikäisenä.
Johnnie Parsons
Johnnie Parsons (4. heinäkuuta 1918 – 8. syyskuuta 1984) oli yhdysvaltalainen kilpakuljettaja, joka voitti Indianapolis 500 -kilpailun vuonna 1950.
Aluevesi
Aluevedet kansainvälisessä oikeudessa
thumb|200px|Sisäiset ja ulkoiset aluevedet Helsingin kaupungin alueella. Sininen on sisäistä ja punainen ulkoista aluevettä.
Nikke
Digi- ja väestötietoviraston mukaan Nikke on vuoteen 2020 mennessä ollut Suomessa virallisena etunimenä 343 miehellä. Nimi ei ole mukana almanakassa, mutta koirien ja kissojen nimipäiväkalentereissa Nikkejen nimipäivä on 6. joulukuuta.
Bilbo Reppuli
Risto Pitkäsen suomennoksessa Bilbon nimi on Kalpa Kassinen.
You Wanted the Best, You Got the Best!!
You Wanted the Best, You Got the Best!! on yhdysvaltalaisen hard rock -yhtye Kissin livealbumi. Albumin julkaisi 25. kesäkuuta 1996 levy-yhtiö Mercury Records CD- ja vinyylilevynä sekä C-kasettina. Japanissa albumin julkaisupäivä oli 5. heinäkuuta 1996, ja sen kappalelista erosi kansainvälisesti julkaistun version vastaavasta. You Wanted the Best, You Got the Best!! on taltioitu yhtyeen konserteissa vuosien 1975–1996 välillä.
Baixa Pombalino
Baixa Pombalina on Lissabonin alakaupunki, kaupungin keskus. Baixan kaupunginosa sai nykyisen ruutuasemakaavan keskiaikaisen kaupunkikeskustan tuhouduttua lähes täysin vuoden 1755 maanjäristyksessä. Alueella sijaitsee monia aukioita, kävelykatuja (muun muassa pääkatu rua Augusta) ja kauppoja.
Carl Maria von Weber
Lapsuus ja nuoruus
Weber ei todennäköisesti ollut aatelissukua. Hänen isänsä lisäsi aikoinaan sukunimeensä etuliitteen ”von” eikä kyennyt koskaan todistamaan, että olisi kuulunut itävaltaiseen von Weberin aatelissukuun.
Penningbyn linna
Penningbyn linna on Ruotsissa Norrtäljen kunnassa sijaitseva rakennus. Se on rakennettu todennäköisesti 1400-luvun lopussa ja rakennuttajana toimi Birgitta Torsdotter Bonde. Penningby on yksi harvoista Kustaa Vaasan ajan ruotsalaisista linnoista, jonka on rakentanut yksittäinen ihminen.
AC (auto)
AC Cars Group Ltd., on brittiläinen autonvalmistaja ja yksi vanhimmista itsenäisistä autonvalmistajista Britanniassa. Yhtiön päämaja sijaitsee Surreyssä, Englannissa. AC aloitti toimintansa 1901 Weller Brothers -nimellä. Nimi vaihtui Autocarrier Ltd:ksi 1909, jolloin yritys myös alkoi käyttää AC-logoa. 1911 yritys muutti Thames Dittonille, Surreyihin, jossa sillä oli tehdas aina 1980-luvulle saakka. Yrityksen nykyinen omistaja on Alan Lubinsky, jonka johdolla AC nykyään valmistaa ”retrohenkisiä” kevytrakenteisia urheiluautoja pienissä erissä. Kaikki nykyiset mallit pohjautuvat AC:n 1960-luvulla myymään Cobra-malliin.
AC Autocarrier
AC:n ensimmäinen potentiaalinen automalli, 20- ja 10-hevosvoimaisilla moottoreillaan, esiteltiin Wellerin veljesten nimellä Crystal Palacen autonäyttelyssä vuonna 1903. Yrityksen finanssiavustaja John Portwine kuitenkin totesi, että auton tuotantokustannukset nousisivat liian korkeiksi ja auto jouduttiin suunnittelemaan uudestaan. Ratkaisu oli lopulta pieni, kolmipyöräinen (vain yksi pyörä takana), 648:n kuution ilmajäähdytteisellä, yksisylinterisellä moottorilla varustettu (n. 5,5 hevosvoimaa tuottava), kuljetukseen tarkoitettu ajoneuvo.
Ensimmäisen maailmansodan jälkeiset vuodet sekä AC 12 hp ja AC Six
Näiden kahden auton sarjatuotanto aloitettiin 1920 ja sitä jatkettiin 12 hp:n osalta vuoteen 1927 saakka, kun taas Sixin tuotanto lopetettiin kahta vuotta myöhemmin. Kaiken kaikkiaan malleja ehdittiin yhteensä valmistaa noin 800 kappaletta.
1950-luku ja AC:n laaja valikoima
Vuonna 1961 ilmaantui kuitenkin suuri ongelma. Bristol nimittäin lopetti omien moottoriensa valmistuksen, mutta Acen jatkuvan kysynnän vuoksi AC halusi löytää korvaavan moottorin. Ratkaisun keksi jälleen kerran Ken Rudd, joka ehdotti että autossa käytettäisiin Ford Zephyrin kuusisylinteristä moottoria. Näin tehtiin, moottoriin yhdistettiin Weberin kaasuttimet, ja muutaman koriin tehdyn muutoksen jälkeen se saatiin istumaan. Työn tulos tunnetaan nykyään iskutilavuuden mukaan nimellä AC 2.6. Fordin 170 hevosvoimaa tuottava moottori kiidätti tämän monen mielestä kaikkein kauneimman AC:n kilpailukykyiseen 201 km/h:n huippunopeuteen, mutta mallia ei valmistettu kuin 37 kappaletta. Tämän jälkeen ei enää uusia versioita Ace-mallista syntynyt, ja malli siirtyi historiaan vuonna 1963, kun 689 yksilöä oli valmistettu.
1970- ja 1980-luku; AC:n hankalat vuodet
thumb|250px|AC 3000ME noin vuodelta 1976. Fruan tuotannon loputtua 1973 meni AC:lla useita vuosia ennen kuin se sai uuden automallin sarjatuotantoon. Luksusautojen kysyntä oli pohjalukemissa 1970-luvulla, joten Hurlock halusi valmistaa pienemmän urheiluauton. Keskimoottoriset autot olivat nousseet vahvasti esille 1970-luvun alkupuolella, ja vuonna 1972 AC esitteli oman prototyyppinsä, Austin Maxin moottorilla varustetun Diabolon. Projekti kuitenkin kaatui, kun Austin ei suostunut valmistamaan moottoreita AC:lle, ja uusi 3000ME-niminen urheiluauto Fordin 3-litraisella Essex V6-moottorilla esiteltiin jo 1973 Lontoon autonäyttelyssä. Alku oli lupaava, mutta autoa ei saatu sarjatuotantoon aivan odotetussa ajassa. Autoja haluttiin valmistaa viikossa yli kymmenen kappaletta median käyttöön, vaikka auto oli vielä kaukana tuotannon vaatimasta laadusta. Kehitys- ja suunnittelutyö saatiin päätökseen 1976, mutta auto ei läpäissyt törmäystestiä. Alusta rakennettiin uudestaan ja auto selvitti testit, joten tuotannon aloittamiselle saatiin lupa. Monista eri syistä johtuen tuotannon aloittamispäivää jouduttiin kerta toisensa jälkeen siirtämään, ja ensimmäinen auto ilmestyi markkinoille vasta 1979, ilmoittautuen suoraan kilpailuun Lotus Espritin kanssa. Suunnitteilla ollut 250 auton vuosituotanto jäi kaukaiseksi haaveksi, johtuen osittain siitä, että 3000ME julkaistiin laajan öljykriisin aikaan eikä menekki ollut lainkaan odotettua. Kun 71 autoa oli myyty, tuotanto keskeytettiin Derek Hurlockin vakavien sairauksien ja yrityksen surkean menestyksen takia.
Yritys pilkottiin osakkeenomistajien ja automerkin välillä, joista jälkimmäisen osti itselleen Autokraft, etunenässä Brian Angliss.